PRECIZĒTS

Lēmuma projekts

2023.gada \_\_.\_\_\_\_\_\_\_\_\_\_\_

**Par Daugavpils domes 2023.gada \_\_\_\_ saistošo noteikumu Nr.\_\_\_\_**

**“Par vietām un teritorijām Daugavpilī, kurās nav atļauts organizēt azartspēles” apstiprināšanu**

Pamatojoties uz [Azartspēļu un izložu likuma](https://likumi.lv/ta/id/122941-azartspelu-un-izlozu-likums) [42. panta](https://likumi.lv/ta/id/122941-azartspelu-un-izlozu-likums#p42)desmito daļu, ņemot vērā Daugavpils domes Izglītības un kultūras jautājumu komitejas \_\_\_\_ sēdes atzinumu, Daugavpils dome nolemj:

Apstiprināt Daugavpils domes 2023.gada \_\_\_.\_\_\_\_\_\_\_ saistošos noteikumus Nr.\_\_\_\_ “Par vietām un teritorijām Daugavpilī, kurās nav atļauts organizēt azartspēles”.

Pielikumā: Daugavpils pilsētas domes 2023.gada \_\_\_\_\_\_ saistošie noteikumi Nr.\_\_\_\_ “Par vietām un teritorijām Daugavpilī, kurās nav atļauts organizēt azartspēles” un to paskaidrojuma raksts.

Domes priekšsēdētājs A.Elksniņš

**Projekts**

Daugavpils valstspilsētas pašvaldības domes saistošie noteikumi Nr.\_  
  
APSTIPRINĀTI

ar Daugavpils domes

2023.gada \_\_\_\_\_\_\_\_

lēmumu Nr.\_\_\_\_\_\_

**Par vietām un teritorijām Daugavpilī, kurās nav atļauts organizēt azartspēles**

*Izdoti saskaņā ar*[*Azartspēļu un izložu likuma*](https://likumi.lv/ta/id/122941-azartspelu-un-izlozu-likums)[*42. panta*](https://likumi.lv/ta/id/122941-azartspelu-un-izlozu-likums#p42)*desmito daļu*

1. Saistošie noteikumi (turpmāk – noteikumi) nosaka Daugavpils valstspilsētas pašvaldības administratīvajā teritorijā vietas un teritorijas, kurās nav atļauts organizēt azartspēles.
2. Daugavpils valstspilsētas pašvaldības administratīvajā teritorijā azartspēles nav atļauts organizēt vietās un teritorijās, kur azartspēļu zāles galvenā ieeja atrodas tuvāk par 150 metriem rādiusā līdz šādu ēku ārējai sienai:
   1. ēka, kurā atrodas pašvaldības iestāde vai kapitālsabiedrība, kurā pašvaldībai pieder vairāk nekā 50 procenti kapitāla daļu;
   2. ēka, kurā atrodas baznīca, lūgšanas nams, kulta celtne;
   3. ēka, kurā atrodas izglītības iestāde;
   4. ēka, kurā atrodas pasta struktūrvienība;
   5. ēka, kurā atrodas kredītiestāde;
   6. ēka, kurā atrodas sociālās aprūpes iestāde;
   7. ēka, kurā atrodas dienesta viesnīca;
   8. ēka, kurā atrodas sporta izglītības iestāde.

3. Daugavpils valstspilsētas pašvaldības dome izvērtē līdz šo noteikumu spēkā stāšanās dienai izsniegto atļauju par azartspēļu organizēšanu atbilstību noteikumiem un atceļ tās normatīvajos aktos noteiktajā kārtībā, ja atļaujas neatbilst normatīvo aktu prasībām.

Daugavpils domes priekšsēdētājs A.Elksniņš

**Daugavpils domes 2023. gada \_\_.\_\_\_\_\_ saistošo noteikumu Nr.\_\_\_ "Par vietām un teritorijām Daugavpilī, kurās nav atļauts organizēt azartspēles"  
paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Azartspēļu un izložu likuma 41.panta otrā daļa nosaka vietas un teritorijas, kur azartspēles nav atļauts organizēt, un proti:  1) valsts iestādēs;  2) baznīcās un kulta celtnēs;  3) ārstniecības un izglītības iestāžu ēkās;  4) aptiekās, pasta struktūrvienībās vai kredītiestādēs;  5) publisko pasākumu rīkošanas vietās šo pasākumu norises laikā, izņemot totalizatoru un derības;  6) teritorijās, kurām noteiktā kārtībā piešķirts tirgus statuss;  7) veikalos, kultūras iestādēs, dzelzceļa stacijās, autoostās, lidostās, ostās, izņemot spēļu zāles, totalizatoru vai derību likmju pieņemšanas vietas, kas izveidotas ar būvkonstrukcijām norobežotās telpās ar atsevišķu ieeju tikai no ārpuses;  8) bāros un kafejnīcās, izņemot totalizatoru un derības;  9) dienesta viesnīcās;  10) ēkās, kurās ir dzīvokļi un ieeja uz tiem no ēkas ārpuses ir kopēja ar ieeju uz azartspēļu organizēšanas vietu;  11) attiecīgās pašvaldības vietās vai teritorijās, kuras noteiktas pašvaldības saistošajos noteikumos.  Savukārt šā likuma 42. panta desmitā daļa nosaka, ka pašvaldībai ir tiesības izdot saistošos noteikumus, ar kuriem tiek noteiktas vietas un teritorijas, kurās azartspēles nav atļauts organizēt.  Līdz ar to azartspēļu zāļu vietu skaits pašvaldībā var tikt koriģēts atbilstoši sabiedrības interesēm, un šī kompetence ir nodota pašvaldībai.  Saistošo noteikumu izdošanas mērķis – ierobežot azartspēļu izplatību pašvaldībā, lai samazinātu no azartspēlēm atkarīgo personu skaitu un nepieļautu šo personu skaita palielināšanos, pasargātu iedzīvotājus no paredzamu problemātisku spēlēšanas paradumu attīstības riska, kas palielinās, ja, piemēram, dzīvesvietas tuvumā atrodas spēļu zāle, nepieļautu, lai azartspēļu zāles atrastos tiešā tuvumā no baznīcām un kulta celtnēm, kā arī kultūras un sporta iestādēm, lai sabiedrība nedotu priekšroku dalībai azartspēlēs, salīdzinot ar citām brīvā laika pavadīšanas iespējām. Saistošie noteikumi vērsti uz to, lai mazinātu nejaušu iekļūšanu spēļu zālē, vienkārši ejot tai garām, lai uz azartspēļu zāli varētu nokļūt tikai personas, kurām ir tiešs nolūks tur nokļūt. |
| 1. Fiskālā ietekme uz pašvaldības budžetu | Ietekmi nav iespējams precīzi noteikt, jo tā ir atkarīga no azartspēļu organizētāju aktivitātes, iesniedzot jaunus iesniegumus pašvaldības atļauju saņemšanai, kā arī no esošo azartspēļu zāļu izvietojuma atbilstības saistošajiem noteikumiem. Saskaņā ar Izložu un azartspēļu likuma 42.panta septīto daļu, ja pašvaldības izsniegtā atļauja atvērt spēļu zāli konkrētajās telpās tiks atcelta, tā zaudē spēku pēc pieciem gadiem, skaitot no attiecīgā domes lēmuma spēkā stāšanās dienas.  Saskaņā ar likuma „Par izložu un azartspēļu nodevu un nodokli” 12.panta piektās daļas 2.punktu azartspēļu nodokļa ieņēmumus 5 procentu apmērā ieskaita tās pašvaldības budžetā, kuras teritorijā tika organizēta azartspēle. 2022.gadā ieņēmumi no azartspēļu nodokļa pašvaldības budžetā ir bijuši 45 799 EUR.  Resursi jaunu institūciju vai darba vietu veidošanai, esošo institūciju kompetences paplašināšanai, lai nodrošinātu saistošo noteikumu izpildi, nav nepieciešami *(saistībā ar 5., 6. sadaļu)*. |

|  |  |
| --- | --- |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Ar saistošajiem noteikumiem tiksierobežota azartspēļu pieejamība un tādējādi prognozējams, ka samazināsies no azartspēlēm atkarīgo personu skaits. Vispārzināms ir fakts, ka aizraušanās ar azartspēlēm var radīt personas psiholoģisku atkarību, kas tiek atzīta par slimību. Azartspēļu atkarība rada sekas ne tikai attiecībā uz konkrētu personu, bet arī pārējiem sabiedrības locekļiem, jo īpaši – atkarīgās personas tuviniekiem.  Saistošo noteikumu regulējums skars uzņēmējus – azartspēļu organizētājus, kā arī spēļu zālēs nodarbinātos. Pašlaik pašvaldībā darbojas 10 spēļu zāles. Pirmsšķietami atsevišķu spēļu zāļu vietas atrodas saistošajos noteikumos noteiktajā 150 metru rādiusā līdz noteiktajām vietām un teritorijām. Taču ierobežojumi nepārklāj visu pilsētas teritoriju, lai vispār tiktu aizliegts šīs uzņēmējdarbības veids. Turklāt, katras spēļu zāles atrašanās vietas atbilstību šiem saistošajiem noteikumiem būs jāvērtē atbilstoši Administratīvā procesa likumam un lēmums par atļaujas atcelšanu stāsies spēkā vien pēc pieciem gadiem, līdz ar to uzņēmējiem būs pietiekams laiks pāstrukturēt savu biznesu.  Ietekmi uz vidi noteikt nevar. |
| 1. Ietekme uz administratīvajām procedūrām un to izmaksām | Nav ietekmes |
| 1. Ietekme uz pašvaldības funkcijām un cilvēkresursiem | Netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml. |
| 1. Informācija par izpildes nodrošināšanu | Saistošo noteikumu izpildē nav paredzēta jaunu institūciju izveide, esošo likvidācija vai reorganizācija. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2023. gada 13.marta līdz 2023. gada 27.martam.  „Par” saistošo noteikumu projektu saņemtie argumenti ir vispārīgi, piemēram: azartspēles ir kaitīgas, traucē konkrēta zāle, kas atrodas blakus dzīvojamajām mājām, atbalsta, ka azartspēļu zālēm jābūt pilsētas nomālē, var aizliegt azartspēļu zāles guļamrajonos un blakus kultūras iestādēm, bet ne tirdzniecības centros.  Turklāt iedzīvotāji izteikušies par 100 metru rādiusa paplašināšanu.  „Pret” saistošo noteikumu projektu saņemtie argumenti ir vispārīgi, piemēram: pret azartspēļu zāļu pārvietošanu uz nomalēm, tiks zaudētas darba vietas, azartspēļu zāles ir labas un drošas atpūtas un izklaides vietas, tās ir nepieciešamas pilsētas attīstībai.  Latvijas spēļu biznesa asociācija sniedza viedokli pret saistošo noteikumu projektu, nosūtot asociācijas ziņu lapu par nozares darbību 2022.gadā un par veicamiem pasākumiem.  Viedoklis „Pret” saņemts no azartspēļu organizētājiem, kas kopumā izteikušies pret saistošo noteikumu izdošanu vispār, kā pamatojumu sniedzot, piemēram, šādus argumentus:  - nav ievērots Pašvaldību likuma un Azartspēļu un izložu likumā noteikto pilnvarojums izdot tādus saistošos noteikumus, kas paredz tik plašu azartspēļu liegumu, nav ievērotas Azartspēļu un izložu politikas pamatnostādnes 2021.-2027.gadam (apstiprinātas ar Ministru kabineta 2021.gada 14.jūlija rīkojumu Nr.509),  - pirms saistošo noteikumu projekta sagatavošanas nav veikti pētījumi, ietekmes un riska prognozes, nav saņemti citu kompetentu iestāžu un nozares ekspertu viedokļi,  - ierobežo komersantu tiesības uz īpašumu, tiks aizskartas komersantu tiesības veikt komercdarbību,  -100 m rādiuss azartspēļu organizēšanai ir nesamērīgs, prettiesisks un neatbilstošs Azartspēļu un izložu likuma regulējumam,  ~~-~~ pēc būtības tiks aizliegta visu spēļu zāļu darbība Daugavpilī,  - azartspēļu zālē tiek sniegti arī neazarta izklaides pakalpojumi,  - pēc būtības un loģikas izslēdz iespēju licences turētājiem darboties pilsētas centrā un citos apdzīvotos rajonos,  - dzīvojamā apbūve sastāda lielāko daļu no visas Daugavpils pilsētas pašvaldības teritorijas,  - Daugavpils pilsētas teritorijā ir virkne dabas apstādījumu teritoriju, kas ietver gan parkus, gan skvērus.  Lai samērotu dažādu grupu: gan iedzīvotāju, gan azartspēļu organizētāju intereses, pašvaldība precizē saistošo noteikumu projektu, svītrojot no noteikumu 2.punktā iekļauto ēku uzskaitījuma: valsts iestādes, ārstniecības iestādes, kultūras iestādes, aptiekas, daudzdzīvokļu dzīvojamās mājas ēkas, kā arī teritoriju, 100 metru tuvāku līdz parku, skvēru teritorijas/zemes gabala robežai, un paredzot, ka azartspēles nav atļauts organizēt vietās un teritorijās, kur azartspēļu zāles galvenā ieeja atrodas tuvāk par 150 metriem (iepriekš 100 metriem) rādiusā līdz noteikto ēku ārējai sienai.  No Azartspēļu un izložu politikas pamatnostādnēm 2021.-2027. gadam”, kas apstiprināti ar Ministru kabineta 2021.gada 14.jūlija rīkojumu Nr.509, noteiktajiem papildu kritērijiem jaunu azartspēļu zāļu vietu atvēršanai jāsecina, ka 250 metru attālums no izglītības iestādēm, spēļu laukumiem ir noteikts, kā tāds, kas spēj minimizēt azartspēļu organizēšanas vietas ietekmi uz sabiedrību un mazinātu ar azartspēlēm saistītos riskus. Tādējādi pašvaldības noteiktais 150 attālums ir samērīgs.  Augstākā tiesa ir atzinusi, ka izglītības un reliģisko organizāciju tuvums azartspēļu organizēšanas vietām var provocēt, cita starpā tieši nepilngadīgo personu interesi par azartspēlēm un tādējādi radīt kaitīgu ietekmi un pretrunas starp azartspēļu un šo organizāciju vērtībām. Tādējādi šo organizāciju tuvums azartspēļu organizēšanas vietai ir pamatots kritērijs aizliegumam.  Saistošo noteikumu mērķis nav aizliegt azartspēļu organizēšanu visā pašvaldības teritorijā, bet tikai minimizēt azartspēļu kaitīgu ietekmi.  Izskatot saistošo noteikumu projektu Izglītības un kultūras jautājumu komitejas sēdē, deputāti nolēma precizēt 2.punktu šādā redakcijā:  Daugavpils valstspilsētas pašvaldības administratīvajā teritorijā azartspēles nav atļauts organizēt vietās un teritorijās, kur azartspēļu zāles galvenā ieeja atrodas tuvāk par 150 metriem rādiusā līdz šādu ēku ārējai sienai:  2.1. ēka, kurā atrodas pašvaldības iestāde vai kapitālsabiedrība, 2.2.kurā pašvaldībai pieder vairāk nekā 50 procenti kapitāla daļu;  2.3. ēka, kurā atrodas baznīca, lūgšanas nams, kulta celtne;  2.4. ēka, kurā atrodas izglītības iestāde;  2.5. ēka, kurā atrodas pasta struktūrvienība;  2.6. ēka, kurā atrodas kredītiestāde;  2.7. ēka, kurā atrodas sociālās aprūpes iestāde;  2.8. ēka, kurā atrodas dienesta viesnīca;   * 1. ēka, kurā atrodas sporta izglītības iestāde. |

Domes priekšsēdētājs A.Elksniņš